ภาคเอกชนร่วมมอบเงิน อาหาร ให้โรงพยาบาลและทีมแพทย์ต่อสู้กับโควิด
โออิชิกรุ๊ป ซีเคพาวเวอร์ และเมเจอร์ ดีเวลลอปเม้นท์ ร่วมเป็นส่วนหนึ่งกับสังคมไทยต่อสู้โควิด-19 โดยมีทั้งบริจาคเงินให้โรงพยาบาล และนำอาหาร เครื่องดื่ม ไปไว้บริการบุคลากรทางการแพทย์ผู้สื่อข่าวรายงานว่า จากกรณีการแพร่ระบาดของไวรัสโควิด-19 ในประเทศไทย ภาคเอกชนต่างร่วมแรง ร่วมใจ ร่วมมือภาครัฐและบุคลากรทางการแพทย์ในการยับยั้งการแพร่ระบาด โดยบริษัท โออิชิ กรุ๊ป จำกัด (มหาชน) ในเครือบริษัท ไทยเบฟเวอเรจ จำกัด (มหาชน) ได้ร่วมกับหอการค้าไทยและสภาหอการค้าแห่งประเทศไทยร่วมส่งกำลังใจให้บุคลากรทางการแพทย์ ภายใต้โครงการ โออิชิให้ สู้ภัยโควิด-19 ด้วยการมอบเงินบริจาค อาหาร และเครื่องดื่มโออิชิ รวมมูลค่า24000000บาท ผ่านสภากาชาดไทย เพื่อมอบให้กับ7โรงพยาบาล โรงพยาบาลละ2000000บาท ประกอบด้วย โรงพยาบาลจุฬาลงกรณ์ โรงพยาบาลพระมงกุฎเกล้า โรงพยาบาลศิริราช โรงพยาบาลรามาธิบดี โรงพยาบาลธรรมศาสตร์เฉลิมพระเกียรติ โรงพยาบาลราชวิถี และสถาบันบำราศนราดูร นอกจากนี้ยังรวมถึงผลิตภัณฑ์อาหาร เครื่องดื่มโออิชิมูลค่า10000000บาท บรรจุในตู้แช่เย็น ที่จัดตั้งไว้ให้บริเวณวอร์ดผู้ป่วยติดเชื้อโควิด-19โดยจัดส่งให้บริการทุกวัน ตลอด 3เดือน เพื่ออำนวยความสะดวกแก่เหล่าบุคลากรทางแพทย์ และผู้ที่เกี่ยวข้องกับการดูแลผู้ป่วยส่วนบริษัท ซีเค พาวเวอร์ จำกัด (มหาชน) หรือ CKPower นายธนวัฒน์ ตรีวิศวเวทย์ กรรมการผู้จัดการ บริษัทฯ กล่าวว่า CKPower และบริษัทในเครือ คือ บริษัท ไฟฟ้าน้ำงึม 2 จำกัด และบริษัท ไซยะบุรี พาวเวอร์ จำกัด ได้มอบเงินให้แก่มูลนิธิรามาธิบดี เพื่อสนับสนุนการรับมือและหยุดยั้งการแพร่ระบาดของโควิด-19 พร้อมกับสนับสนุนอาหารกล่อง 3000 กล่อง ให้ทีมแพทย์และพยาบาลโรงพยาบาลรามาธิบดีจักรีนฤบดินทร์ รวมเป็นเงิน 1000000 บาท นอกจากนี้ กลุ่ม CKPower ซึ่งเป็นผู้ดำเนินธุรกิจโรงไฟฟ้าพลังน้ำ 2 แห่ง ในลาว มอบเงิน 1000000 บาท ให้แก่กระทรวงสาธารณสุขลาว ผ่านสถานเอกอัครราชทูตไทย ณ นครหลวงเวียงจันทน์ เพื่อแสดงไมตรีจิตและความห่วงใย เพื่อใช้หยุดยั้งการแพร่ระบาดของโควิด-19 น.ส.เพชรลดา พูลวรลักษณ์ กรรมการบริหาร บริษัท เมเจอร์ ดีเวลลอปเม้นท์ จำกัด (มหาชน) กล่าวว่า บริษัทฯ ได้ออกแคมเปญพิเศษส่งเสริมการขาย แต่ความพิเศษของแคมเปญคือ ร่วมบริจาคสมทบทุนให้กับศูนย์การแพทย์กาญจนาภิเษก คณะแพทยศาสตร์ศิริราชพยาบาล ทุกยูนิตที่ขาย ตั้งแต่วันนี้ – 31 พ.ค.2563 โดยจะนำรายได้ร่วมสบทบทุน และร่วมเป็นส่วนหนึ่งในการแก้ปัญหาโควิด-19.
โออิชิกรุ๊ป ซีเคพาวเวอร์ และเมเจอร์ ดีเวลลอปเม้นท์ ร่วมเป็นส่วนหนึ่งกับสังคมไทยต่อสู้โควิด-19 โดยมีทั้งบริจาคเงินให้โรงพยาบาล และนำอาหาร เครื่องดื่ม ไปไว้บริการบุคลากรทางการแพทย์ 
โควิด-19,ไวรัสโคโรน่า,ไวรัสโคโรนา,บริจาคช่วยโควิด-19,บุคลากรทางการแพทย์,ข่าวทั่วไป